ÆNDRINGSSKRIVELSE NR. 1 TIL FORSLAGET TIL DET ALMINDELIGE BUDGET FOR 2013

OVERSIGT OVER OMKOSTNINGER EFTER SEKTION Sektion III – Europa-Kommissionen Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

– Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 34,

– forslag til Den Europæiske Unions almindelige budget for regnskabsåret 2013, forelagt af Kommissionen den 25. maj 2012[2],

forelægger Europa-Kommissionen hermed budgetmyndigheden ændringsskrivelse nr. 1 til forslaget til Den Europæiske Unions almindelige budget for regnskabsåret 2013 af de grunde, der er anført i nedenstående begrundelse.

INDHOLD

1. Indledning.. 4

2. Beskyttelse og forvaltning af naturressourcer.. 4

2.1. Indledning og oversigtstabel. 4

2.2. EGFL (markedsrelaterede udgifter og direkte betalinger) 5

2.2.1 Samlet oversigt 5

2.2.2 Detaljerede bemærkninger. 6

2.3. Internationale fiskeriaftaler. 12

2.4. Ændringer i kontoplanen og budgetanmærkningerne. 12

3. Oversigtstabel efter udgiftsområde i den finansielle ramme. 13

OVERSIGT OVER OMKOSTNINGER EFTER SEKTION

Ændringerne af oversigten over indtægter og udgifter efter sektion kan findes på EUR-Lex (http://eur-lex.europa.eu/budget/www/index-da.htm). En engelsk udgave af ændringerne af denne oversigt vedlægges til orientering som et budgetbilag.

1. Indledning

Ændringsskrivelse nr. 1 (ÆS 1) til forslaget til budget for 2013 (BF 2013) dækker følgende:

– En opdatering for hver enkelt budgetpost af de anslåede behov for landbrugsudgifter. Ud over ændrede markedsfaktorer tager ændringsskrivelsen også højde for virkningen af de lovgivningsmæssige beslutninger, der er truffet i landbrugssektoren siden udarbejdelsen af budgetforslaget for 2013, de reviderede skøn over behovene for visse direkte betalinger såvel som alle forslag, der forventes at få en væsentlig virkning i det kommende regnskabsår.

– En opdatering af situationen for internationale fiskeriaftaler.

Disse tilpasninger har til virkning, at såvel forpligtelses- som betalingsbevillinger falder med 25,1 mio. EUR i forhold til budgetforslaget for 2013.

2. Beskyttelse og forvaltning af naturressourcer

2.1. Indledning og oversigtstabel

Ændringsskrivelse nr. 1 sendes til budgetmyndigheden i overensstemmelse med artikel 314 i traktaten om Den Europæiske Unions funktionsmåde, hvori det hedder, at "Kommissionen kan ændre budgetforslaget under procedurens forløb indtil indkaldelsen af det forligsudvalg, der er nævnt i stk. 5".

Ændringsskrivelse nr. 1 er i lighed med selve budgetforslaget baseret på behovene for EU som helhed. Det skal understreges, at bevillingerne til landbrugsudgifter, som finansieres af EGFL (Den Europæiske Garantifond for Landbruget), skal betragtes som en prognose og ikke som et udgiftsmål. De faktiske udgifter vil især afhænge af de faktiske markedsvilkår, den faktiske euro/dollarkurs og takten i medlemsstaternes betalinger. Uanset hvor stort et beløb en medlemsstat er forpligtet til at betale i henhold til bestemmelserne – inden for de grænser, som er fastsat i den finansielle ramme – vil beløbet i henhold til retsgrundlaget blive refunderet fuldt ud, hvis der er tilstrækkelige midler til rådighed på budgettet[3].

Af hensyn til klarheden og gennemskueligheden er nogle budgetanmærkninger blevet opdateret.

I denne ændringsskrivelse nr. 1 anslås de samlede bevillinger, som der anmodes om til udgiftsområde 2 i 2013, til 60 282 mio. EUR, hvilket giver en margen på 1 007 mio. EUR i forpligtelsesbevillinger under loftet i den flerårige finansielle ramme.

Forpligtelsesbevillingerne til landbrugsudgifter (inkl. veterinær- og fiskeriudgifter, som finansieres over EGFL) beløber sig til 44 101 mio. EUR. Faldet på 30 mio. EUR i forhold til BF 2013 skyldes, at størrelsen af de formålsbestemte indtægter, der kunne overføres fra 2012, netto var større end forventet, og at 2013-overslagene er blevet revideret, både hvad angår for udgiftsbevillinger og nye formålsbestemte indtægter. Betalingsbevillingerne til EGFL reduceres med et tilsvarende beløb til i alt 44 083 mio. EUR.

For så vidt angår de internationale fiskeriaftaler, foreslås det i ændringsskrivelse nr. 1, at forpligtelsesbevillingerne og betalingsbevillingerne til budgettets artikel 11 03 01 Internationale fiskeriaftaler forhøjes med 18,5 mio. EUR, og at forpligtelses- og betalingsbevillinger under reserven nedsættes med 13,8 mio. EUR, hvilket er lig med en nettoforhøjelse på 4,7 mio. EUR.

Nedenstående tabel viser virkningen af ændringsskrivelse nr. 1 inden for udgiftsområde 2:

|| BF 2013 || ÆS1/2013 || Forskel

Mio. EUR || a) || b) || c)= b)-a)

|| FB || BB || FB || BB || FB || BB

Loftet i den finansielle ramme || 61 289,0 || || 61 289,0 || || 0 ||

Margen || 981,5 || || 1 006,6 || || +25,1 ||

Samlede bevillinger, udgiftsområde 2 || 60 307,5 || 57 964,9 || 60 282,4 || 57 939,8 || -25,1 || -25,1

Heraf: || || || || || ||

Landbrugsudgifter (markedsrelaterede udgifter og direkte betalinger)[4] || 44 130,3 || 44 112,9 || 44 100,5 || 44 083,1 || -29,8 || -29,8

Internationalt fiskeri og havret[5] || 149,0 || 148,2 || 153,7 || 152,9 || +4,7 || +4,7

|| || || || || ||

2.2. EGFL (markedsrelaterede udgifter og direkte betalinger)

2.2.1 Samlet oversigt

Formålet med ændringsskrivelse nr. 1 er at sikre, at landbrugsbudgettet er baseret på de seneste økonomiske data og lovgivningsrammer. I september får Kommissionen det første fingerpeg om produktionsniveauet i 2012 og udsigterne for landbrugsmarkederne, som danner udgangspunkt for en opdatering af overslaget over budgetbehovene i 2013.

Kommissionen har ligesom tidligere nøje gennemgået sine skøn over landbrugsudgifterne for hver enkelt budgetpost. I ændringsskrivelse nr. 1 er der ikke blot taget hensyn til markedsfaktorerne, men også til virkningen af de lovgivningsmæssige beslutninger, som er blevet truffet inden for landbrugssektoren siden udarbejdelsen af budgetforslaget, og de forslag, Kommissionen har fremsat.

Bevillingerne til EGFL nedsættes med 30 mio. EUR. Dette er nettoresultatet af flere forskellige faktorer: et noget større behov under kapitel 05 02 Intervention på landbrugsmarkederne (+59 mio. EUR) og kapitel 05 03 Direkte støtte (+5 mio. EUR), yderligere ekstraordinære behov under kapitel 05 07 Revision af landbrugsudgifter (+106 mio. EUR) og ændring af størrelsen af de formålsbestemte indtægter på EGFL-området i 2013. Med hensyn til de formålsbestemte indtægter på 230 mio. EUR vil et beløb, som blev modtaget i 2012, men som ikke forventes at være nødvendigt til dækning af udgifter i 2012, blive fremført fra 2012 til 2013. For det andet forventer Kommissionen et mindre fald i de formålsbestemte indtægter i 2013 (-30 mio. EUR), hvilket skyldes en kombination af fald i de forventede mælketillægsafgifter (-41 mio. EUR) baseret på de senest tilgængelige tal fra medlemsstaterne, fald i de forventede indtægter fra uregelmæssigheder (‑5 mio. EUR) og fald i indtægterne fra overensstemmelseskontrollen af regnskaberne (‑11 mio. EUR), hvilket delvis kompenseres af, at den resterende balance for sukkeromstruktureringsfonden skønnes at stige (+27,2 mio. EUR). Samlet stiger de formålsbestemte indtægter, der er til rådighed, med 200,2 mio. EUR.

Det betyder, at de samlede forpligtelsesbevillinger, som der anmodes om til landbrugsudgifter, som finansieres af EGFL, er på 44 101 mio. EUR, hvilket er lavere end i budgetforslaget for 2013 (‑30 mio. EUR) og giver en margen under underloftet for EGFL, som nu er på 838 mio. EUR. Den nye margen for udgiftsområde 2 er i alt på 1 007 mio. EUR.

2.2.2 Detaljerede bemærkninger

05 02 – Interventioner på landbrugsmarkeder (bevillinger - 41 mio. EUR)

Behov i budgetforslaget: 3 212 mio. EUR

Bevillinger, der anmodedes om i budgetforslaget: 2 812 mio. EUR

Anslåede formålsbestemte indtægter til rådighed i 2013 i budgetforslaget: 400 mio. EUR

Behov efter ændringsskrivelsen: 3 271 mio. EUR

Bevillinger, der anmodes om efter ændringsskrivelsen: 2 771 mio. EUR

Formålsbestemte indtægter til rådighed i 2013 som anslået i ændringsskrivelsen: 500 mio. EUR

Generelt bekræfter de hypoteser, som ligger til grund for ændringsskrivelse nr. 1, den vurdering, som blev foretaget ved udarbejdelsen af budgetforslaget for 2013, ifølge hvilken der er gunstige udsigter for de fleste landbrugsmarkeder. De ændringer, der foreslås i ændringsskrivelse nr. 1, er for størstedelens vedkommende af teknisk art, og vedrører kun mindre beløb. Samlet set stiger behovet for interventionsforanstaltninger på landbrugsmarkederne med 59 mio. EUR sammenlignet med budgetforslaget for 2013. Det anslås imidlertid, at der er 100 mio. EUR i yderligere formålsbestemte indtægter til rådighed under kapitel 05 02, således at der kan anmodes om 41 mio. EUR mindre end i budgetforslaget for 2013.

De vigtigste ændringer forklares kort nedenfor. En tabel med alle ændringerne (for de enkelte artikler i budgettet) findes i slutningen af dette afsnit.

På området for olivenolie blev der i februar[6] og maj[7] 2012 indført ordninger for privat oplagring med henvisning til, at markedspriserne var faldet til under den vejledende pris, og at lagrene i visse medlemsstater var blevet så store, at det påvirkede markedet for olivenolie i hele Europa. Den finansielle virkning af disse ordninger på budgetforslaget for 2013 anslås at være på 17 mio. EUR, og de vil blive finansieret over budgetpost 05 02 06 03 (der opføres et p.m. i BF 2013).

Hvad angår frugt og grønt er de anslåede behov til producentorganisationernes operationelle programmer (budgetpost 05 02 08 03) noget højere (+19 mio. EUR) end anslået i budgetforslaget for 2013, hvilket er et resultat af en ny vurdering af foranstaltningernes faktiske udnyttelse af midlerne, hvorunder der er blevet taget hensyn til den anslåede finansielle virkning af revisionen af nogle af de tilbagekøb, der fandt sted den 1. juli 2012[8], og den eventuelle delvise godtgørelse ved hjælp af EU-budgettet af den nationale finansielle bistand, som nogle medlemsstater bevilger i henhold til artikel 103e, stk. 1, i forordning (EF) nr. 1234/2007. De bevillinger, der foreslås afsat i ændringsskrivelse nr. 1, er dog 81 mio. EUR mindre end i budgetforslaget for 2013, idet de formålsbestemte indtægter under denne konto efter en opdatering af indtægtsoverslaget har vist sig at være 100 mio. EUR større.

De foreløbige tal for gennemførelsen i 2012 tyder på, at gennemførelsesraten for de nationale støtteprogrammer i vinsektoren vil være højere end oprindelig antaget i budgetforslaget for 2013. Med henvisning til de nyeste oplysninger foreslås det i ændringsskrivelse nr. 1, at der afsættes yderligere 20 mio. EUR til budgetpost 05 02 09 08.

Med hensyn til mælk og mejeriprodukter foreslås der i ændringsskrivelse nr. 1 en bevillingsforhøjelse på 8 mio. EUR til skolemælksordningen (budgetpost 05 02 12 08), hvilket svarer til de foreløbige gennemførelsesresultater for 2012, som tyder på en bedre udnyttelse af ordningen i medlemsstaterne end i 2011. Overslagene i budgetforslaget for 2013 er følgelig blevet revideret, og der foreslås nu afsat et større beløb.

I oksekødssektoren er der sket en nedjustering af de forventede behov til eksportrestitutionerne til kød og levende dyr (budgetpost 05 02 13 01 og 05 02 13 04), som er blevet nedsat med 22 mio. EUR med henvisning til de nylige justeringer af restitutionssatserne. Der tildeles ikke for øjeblikket nogen restitutioner, så de mindre beløb, der foreslås i ændringsskrivelse nr. 1, er kun beregnet til betaling af de eksportlicenser, der allerede er udstedt.

Bevillingerne under artikel 05 02 15 (svinekød, æg og fjerkræ, biavl og andre animalske produkter) foreslås forhøjet med 10 mio. EUR. En opdatering af overslagene over eksportrestitutioner til æg (budgetpost 05 02 15 04) viser, at der er behov for 1 mio. EUR mindre på grund af faldende restitutionssatser, hvorimod behovet for eksportrestitutioner til fjerkræ (budgetpost 05 02 15 05) er blevet forhøjet med 9 mio. EUR i overensstemmelse med de seneste oplysninger om markedet i denne sektor. Endelig vil et beløb på 2 mio. EUR, som der oprindelig blev anmodet om til artikel 05 07 02 i BF 2013 (Bilæggelse af tvister), blive udbetalt over konto 05 02 15 07 (Ekstraordinære markedsstøtteforanstaltninger) som følge af en domstolsafgørelse til fordel for en medlemsstat[9].

05 03 - Direkte støtte (bevillinger - 95 mio. EUR)

Behov i budgetforslaget: 41 960 mio. EUR

Bevillinger, der anmodedes om i budgetforslaget: 41 027 mio. EUR

Anslåede formålsbestemte indtægter til rådighed i 2013 i budgetforslaget: 933 mio. EUR

Behov efter ændringsskrivelsen: 41 965 mio. EUR

Bevillinger, der anmodes om efter ændringsskrivelsen: 40 932 mio. EUR

Formålsbestemte indtægter til rådighed i 2013 som anslået i ændringsskrivelsen: 1 033 mio. EUR

Sammenholdt med budgetforslaget for 2013 er de bevillinger, der er anmodet om til kapitel 05 03, blevet reduceret med 95 mio. EUR i ændringsskrivelse nr. 1. Denne ændring skyldes hovedsagelig, at de formålsbestemte indtægter er steget med 100,2 mio. EUR, mens det reviderede skøn over behovene viser en lille stigning på 5,2 mio. EUR. De største ændringer kan konstateres inden for enkeltbetalingsordningen og den generelle arealbetalingsordning (SAPS).

I ændringsskrivelse nr. 1 foreslås det, at de samlede bevillinger til enkeltbetalingsordningen (budgetpost 05 03 01 01) nedsættes med 105 mio. EUR i forhold til budgetforslaget for 2013. Som allerede nævnt ovenfor er de formålsbestemte indtægter under denne konto steget med 100,2 mio. EUR, samtidig med at behovet er faldet med ca. 4,8 mio. EUR. Til forskel fra budgetforslaget for 2013 er ændringsforslagene i ændringsskrivelse nr. 1 udarbejdet under hensyntagen til gennemførelsesresultaterne for 2012 og den tilladelse, som Italien har fået til at fremskynde udbetalingen af en vis del af 2013-bevillingerne[10] til enkeltbetalingsordningen til 2012 som følge af et jordskælv[11].

Hvad angår den generelle arealbetalingsordning (budgetpost 05 03 01 01), foreslås det i ændringsskrivelse 1 at forhøje bevillingerne med 20 mio. EUR, hvoraf de 13 mio. EUR skyldes en revision af den forventede gennemførelse, herunder ændringer i det landbrugsareal, der er omfattet af ordningen i en enkelt medlemsstat, og de foreløbige tal for 2012. De resterende 7 mio. EUR kan føres tilbage til en medlemsstats beslutning om ikke at gennemføre en foranstaltning vedrørende en bestemt koblet støtte i henhold til artikel 68 i forordning (EF) nr. 73/2009 (budgetpost 05 03 01 05).

Budgetbevillingerne til den særlige støtte i henhold til artikel 68 i forordning (EF) nr. 73/2009 foreslås nedsat med 7 mio. EUR til afkoblet støtte (budgetpost 05 03 01 05) og med 2 mio. EUR til koblet støtte (budgetpost 05 03 02 44). Det første tal er en følge af en medlemsstats beslutning om ikke at anvende en foranstaltning i henhold til artikel 68, hvorved budgettet til den generelle arealbetalingsordning forhøjes med samme beløb. Det andet tal er også en følge af, at Italien har fået tilladelse til at fremskynde udbetalingen af direkte støtte fra 2013-budgettet til 2012 på grund af jordskælv.

Der er desuden visse andre ændringer i budgetposterne under dette kapitel, men forskellene er meget små, især for de poster, der drejer sig om koblet direkte støtte. Der redegøres kort for årsagerne i den tabel, der findes efter dette afsnit.

05 07 Revision af landbrugsudgifter (bevillinger + 106 mio. EUR)

Bevillinger, der anmodedes om i budgetforslaget: - 47 mio. EUR

Bevillinger, der anmodes om efter ændringsskrivelsen: + 59 mio. EUR

Det er nødvendigt at forhøje bevillingerne under kapitel 05 07 01 med 108,3 mio. EUR, eftersom det under overensstemmelseskontrollen af regnskaberne har været nødvendigt at foretage en positiv korrektion (budgetpost 05 07 01 07) som følge af Domstolens afgørelse i sag C-24/11P til fordel for Spanien.

Med hensyn til budgetpost 05 07 01 06, som drejer sig om regnskabsafslutning, var der i budgetforslaget for 2013 afsat -56 mio. EUR på grundlag af de seneste års gennemsnitlige gennemførelse, dog med undtagelse af år præget af ekstraordinære forhold, og bevillingerne foreslås ikke ændret i ændringsskrivelse nr. 1, selv om de foreløbige resultater af budgetgennemførelsen i 2012 for andet år i træk fremviser et positivt beløb. Hvis de foreløbige gennemførelsesoplysninger var blevet taget med i gennemsnitsberegningen, ville det have ført til en reduktion af det negative beløb, som Kommissionen opførte i sit budgetforslag for 2013. På dette tidspunkt af budgetproceduren for 2013 foretrækker Kommissionen imidlertid, at der ikke foretages nogen opdateringer af beregningen af det statistiske gennemsnit for gennemførelsen i tidligere år, men at dette først gøres i forbindelse med budgetforslaget for 2014, når tallene for den endelige gennemførelse er blevet nøje analyseret.

Endelig foreslås det i ændringsskrivelse nr. 1, at man aflyser den bevilling på 2,2 mio. EUR, der blev anmodet om i budgetforslaget for 2013 til artikel 05 07 02 (Bilæggelse af tvister) med henblik på domstolsafgørelsen i sag T-135/2007 til fordel for Italien. Udgifterne til denne retssag ved Domstolen vil blive finansieret over budgetpost 05 02 15 07 med henvisning til dens oprindelse (ekstraordinære markedsstøtteforanstaltninger i fjerkræsektoren).

Ændringer i de enkelte budgetartikler

Kode || Budgetpost || BF 2013 || ÆS 1 || Forskel || Bemærkninger

(mio. EUR) || (mio. EUR) || (mio. EUR)

Interventioner på landbrugsmarkederne

05 02 01 || Korn || 0,1 || 0,2 || +0,1 || Meget lille forhøjelse af konto 05 02 01 02 med henblik på restmængder af korn i interventionslagre sammenlignet med BF 2013.

05 02 03 || Restitutioner til produkter, der ikke er opført i bilag 1 || 10,0 || 8,0 || -2,0 || Nedsættelse på grund af lavere eksportrestitutioner til ægpro-dukter.

05 02 06 || Olivenolie || 45,1 || 62,1 || +17,0 || Forhøjelse til privat oplagring (konto 05 02 06 03) på 17 mio. EUR som følge af Kommissionens beslutninger om at støtte markederne i visse EU-producentlande.

05 02 08 || Frugt og grønsager || || || || Yderligere behov på 19 mio. EUR som følge af øgede behov inden for producentorganisationernes driftsfonde (05 02 08 03) på grund af større tilbagebetaling af national støtte og yderligere udgifter til markedsstøtte (større beløb til tilbagetagelse fra markedet). Et større beløb af formålsbestemte indtægter vil blive brugt til denne budgetkonto (+100 mio. EUR).

|| --- Bevillinger || 692,0 || 611,0 || -81,0

|| --- Behov || 1 092,0 || 1 111,0 || +19,0

05 02 09 || Produkter fra vinsektoren || 1 051,6 || 1 071,6 || +20,0 || Stigning på 20 mio. EUR til nationale støtteprogrammer (05 02 09 08) som følge af en revision af den forventede programgennemførelse.

05 02 10 || Salgsfremmende foranstaltninger || 59,0 || 61,0 || +2,0 || Forhøjelse med henblik på støtteforanstaltninger, som betales af medlemsstaterne (05 02 10 01), som følge af nettovirkningerne af to nye støtteafgørelser, som er truffet i 2012, men med tiltagende virkning i 2013, og et fald i gennemførelsen af tidligere afgørelser.

05 02 11 || Andre vegetabilske produkter/foranstaltninger || 226,0 || 233,0 || +7,0 || Posei-foranstaltningerne (05 02 11 04) forhøjes med 7 mio. EUR som følge af øgede markedsforanstaltninger under Poseima og Poseidom på grundlag af gennemførelsen i 2012.

05 02 12 || Mælk og mejeriprodukter || 75,2 || 83,2 || +8,0 || Yderligere 8 mio. EUR til skolemælksordningen (05 02 12 08) på baggrund af en revision af medlemsstaternes udnyttelse af ordningen i 2012.

05 02 13 || Oksekød || 29,1 || 7,1 || -22,0 || Faldende behov på 19 mio. EUR og 3 mio. EUR til eksportrestitutioner til kød (05 02 13 01) og levende dyr (05 02 13 04) som følge af en revision af de anslåede mængder og satserne for eksport-restitutioner.

05 02 15 || Svinekød, æg og fjerkrækød, biavl og andre animalske produkter || 104,0 || 114,0 || +10,0 || Behov for yderligere 9 mio. EUR til eksport-restitutioner til fjerkrækød (05 02 15 05), 2 mio. EUR til ekstraordinære markedsstøtte-foranstaltninger (05 02 15 07) som følge af en domstolsafgørelse til fordel for IT (T-135/2007) og 1 mio. EUR mindre til eksportrestitutioner til æg (05 02 15 04).

Direkte støtte

05 03 01 || Afkoblet direkte støtte || || || || Behovet til enkeltbetalings-ordningen (05 03 01 01) er faldet med 4,8 mio. EUR som følge af, at der er taget hensyn til de foreløbige gennemførelsestal for 2012, og at Italien har fået tilladelse til at fremskynde udbetalingen af en del af 2013-midlerne til enkeltbetalingsordningen til 2012 på grund af jordskælv. Bevillingerne til den generelle arealbetalingsordning (05 03 01 02) er steget med 20 mio. EUR som følge af ændringerne af det heraf omfattede landbrugsområde i en medlemsstat, de foreløbige gennemførelsestal for 2012 og overførsel af 7 mio. EUR fra en særlig afkoblet støtte under artikel 68 (05 03 01 05) til den generelle arealbetalingsordning. Desuden er der en stigning på 100,2 mio. EUR i de formålsbestemte indtægter til enkeltbetalingsordningen.

|| --- Bevillinger || 38 168,0 || 38 076,0 || -92,0

|| --- Behov || 39 100,8 || 39 109,0 || -8,2

05 03 02 || Anden direkte støtte || 2 857,9 || 2 854,9 || -3,0 || Udsving på grund af ændringer i de anslåede behov: - Fald på 1 mio. EUR på budgetpost 05 03 02 13 (fåre- og gedepræmie). - Fald på 1 mio. EUR til Posei-posten (05 03 02 50), som er kædet sammen med Poseidom, hvorimod posten for øerne i Det Ægæiske Hav stiger med 1 mio. EUR (05 03 02 52). - Den særlige støtte i henhold til artikel 68 (05 03 02 44) falder med 2 mio. EUR sammenholdt med IT's fremskudte betaling i 2012 af en del af 2013-midlerne til direkte betalinger som følge af jordskælv.

Revision af landbrugsudgifter

05 07 01 || Kontrol med landbrugsudgifter || -49,2 || 59,1 || +108,3 || Forhøjelse af bevillingerne til budgetpost 05 07 01 07 som følge af de finansielle virkninger af en domstolsafgørelse til fordel for ES (C-24/11P).

05 07 02 || Bilæggelse af tvister || 2,2 || p.m. || -2,2 || Fald på 2,2 mio. EUR, eftersom den betaling, som en domstolsafgørelse har udløst, til fordel for IT (T-135/2007) vil ske via budgetpost 05 02 15 07.

2.3. Internationale fiskeriaftaler

Som fastsat i punkt B i bilag II til den interinstitutionelle aftale har Kommissionen set på de senest tilgængelige oplysninger om fiskeriaftaler. Kommissionen foreslår med henvisning til de seneste begivenheder, dvs. den nylige indgåelse af bilaterale aftaler med Grønland[12], Madagaskar og Kiribati[13] med finansielle bidrag, der ligger over det tidligere niveau, at forpligtelses- og betalingsbevillingerne til budgetartikel 11 03 01 vedrørende internationale fiskeriaftaler forhøjes med 18,5 mio. EUR.

Den har desuden foreslået, at reserverne under artikel 40 02 41 sættes tilsvarende ned med henvisning til indgåelsen af de ovennævnte aftaler, den seneste analyse af de udestående forpligtelser (RAL) og de beløb, der er behov for til ekstra fangster, og de nyeste oplysninger om fiskeriaftaler, der er ved at blive forhandlet, eller som er i prospekteringsfasen, nemlig med 13,8 mio. EUR både til forpligtelses- og betalingsbevillinger.

2.4. Ændringer i kontoplanen og budgetanmærkningerne

Anmærkningerne til de følgende kapitler, artikler og konti er blevet ajourført (forklaring i parentes).

Kapitel 05 02 – Interventioner på landbrugsmarkeder (tal for formålsbestemte indtægter)

Kapitel 05 03 – Direkte støtte (tal for formålsbestemte indtægter)

Artikel 11 03 01 - Internationale fiskeriaftaler (ændring i budgetanmærkningerne: tabel)

Kapitel 67 01 – Regnskabsafslutning inden for EGFL – formålsbestemte indtægter (tal for formålsbestemte indtægter)

Kapitel 67 02 – Uregelmæssigheder i forbindelse med EGFL — formålsbestemte indtægter (tal for formålsbestemte indtægter)

Kapitel 67 03 – Tillægsafgift for mælkeproducenter – formålsbestemte indtægter (tal for formålsbestemte indtægter)

Kapitel 68 01 – Midlertidige omstruktureringsafgifter – formålsbestemte indtægter (tal for formålsbestemte indtægter).

3. Oversigtstabel efter udgiftsområde i den finansielle ramme

Finansiel ramme Udgiftsområde/underudgiftsområde || Finansiel ramme for 2013 || Budgetforslag for 2013 || Ændringsskrivelse nr. 1/2013 || FB 2013 + Ændringsskrivelse nr. 1/2013

FB || BB || FB || BB || FB || BB || FB || BB

1. BÆREDYGTIG VÆKST || || || || || || || ||

1a. Konkurrenceevne for vækst og beskæftigelse || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245

1b. Samhørighed for vækst og beskæftigelse || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163

I alt || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408

Margen1 || || || 116 003 117 || || || || 116 003 117 ||

2. BESKYTTELSE OG FORVALTNING AF NATURRESSOURCER || || || || || || || ||

Heraf markedsrelaterede udgifter og direkte betalinger || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204

I alt || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132

Margen2 || || || 981 488 584 || || || || 1 006 558 584 ||

3. UNIONSBORGERSKAB, FRIHED, SIKKERHED OG RETFÆRDIGHED || || || || || || || ||

3a. Frihed, sikkerhed og retfærdighed || 1 661 000 000 || || 1 392 227 200 || 928 328 376 || || || 1 392 227 200 || 928 328 376

3b. EU-borgerskab3 || 715 000 000 || || 689 414 000 || 646 271 750 || || || 689 414 000 || 646 271 750

I alt || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126

Margen || || || 294 258 800 || || || || 294 258 800 ||

4. EU SOM GLOBAL AKTØR4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051

Margen || || || 391 946 289 || || || || 391 946 289 ||

5. ADMINISTRATION5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496

Margen || || || 636 581 504 || || || || 636 581 504 ||

I ALT || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213

Margen || || || 2 420 378 294 || 6 182 568 787 || || || 2 445 448 294 || 6 207 638 787

1 Den Europæiske Fond for Tilpasning til Globaliseringen (EGF) er ikke medregnet i beregningen af margenen under udgiftsområde 1a (500 mio. EUR).

2 Efter overførsel fra graduering til udvikling af landdistrikter og fra bomuld og vin til omstrukturering i de respektive regioner (3 635,0 mio. EUR).

3 Bevillingerne til Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

4 Margenen for udgiftsområde 4 for 2013 tager ikke hensyn til bevillingerne vedrørende nødhjælpsreserven (264,1 mio. EUR).

5 Ved beregningen af margenen under loftet for udgiftsområde 5 er der taget hensyn til fodnote 1 i den finansielle ramme for 2007-2013 med et beløb på 86 mio. EUR for personalets bidrag til pensionsordningen.

[1] EFT L 248 af 16.9.2002, s. 1.

[2] COM(2012) 300.

[3] Artikel 19 i Rådets forordning (EF) nr. 1290/2005.

[4] Udgifter under Den Europæiske Garantifond for Landbruget (EGFL), herunder 27,2 mio. EUR i forpligtelses- og betalingsbevillinger under afsnit 11 Fiskeri og maritime anliggender og 274,7 mio. EUR i forpligtelsesbevillinger og 251,7 mio. EUR i betalingsbevillinger under afsnit 17 Sundhed og forbrugerbeskyttelse.

[5] Kapitel 11 03 (ekskl. faglig bistand).

[6] Kommissionens gennemførelsesforordning (EU) nr. 111/2012 af 9. februar 2012 om indledning af en licitation med henblik på fastsættelse af støtte til privat oplagring af olivenolie.

[7] Kommissionens gennemførelsesforordning (EU) nr. 430/2012 af 22. maj 2012 om indledning af en licitation med henblik på fastsættelse af støtte til privat oplagring af olivenolie.

[8] Kommissionens gennemførelsesforordning (EU) nr. 701/2012 af 30. juli 2012 om ændring af gennemførelsesforordning (EU) nr. 543/2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager.

[9] Kommissionens gennemførelsesforordning (EU) nr. 660/2012 af 19. juli 2012 om visse markedsstøtteforanstaltninger inden for sektoren for fjerkrækød i Italien.

[10] Bevillingerne til direkte betalinger, som er omtalt i bilagene til forordning (EF) nr. 73/2009, gælder for kalenderår N, men har normalt først virkning for budgettet i år N+1. Bevillingerne til kalenderåret 2012 vil derfor under normale omstændigheder først blive betalt i budgetåret 2013.

[11] Kommissionens gennemførelsesafgørelse C(2012) 5762 af 17. august 2012, hvorved der gives tilladelse til, at landbrugerne i visse egne af Italien, som har været ramt af jordskælv, i 2012 får udbetalt forskud i henhold til enkeltbetalingsordningen.

[12] Rådets afgørelse om den foreløbige anvendelse (fra den 1. januar 2013) af aftalen blev vedtaget den 16. juli 2012, men er endnu ikke offentliggjort i EUT.

[13] Kommissionen forventer, at Rådets afgørelser om den foreløbige anvendelse af disse to aftaler vil træde i kraft den 1. januar 2013.